טקסי ענישה

בעוד שטקסים שמאניים או מסטיים הם לרוב באחריותם של התאורג', טקסי עונש הם הממלכה של הפילודוקס. שומרי החוק אמנם מובילים טקסים אלו, אך בדרך כלל טקסי עונש הם רבי משתתפים וההשלכות שלהם נוגעים לכל הלהקה או הספט.

התיאור למטה כולל מבוא קצר על הטקס, אופן ביצועו ומשמעותו הן לגארו הנענש והן לאנשי הזאב האחרים. מכיוון שההשלכות של טקסי העונש הם לרוב חברתיות, הקריאה מומלצת גם למי שלא משחק פילודוקס או מתכוון להיענש.

גם לימוד של טקסי ענישה עולה נק״ן, כמו בטקסי תאורג׳ים.

# עונש ע"י קלון- דרגה 1

## טקס התנצלות (3 נק״ן)

טקס התנצלות משמש למניעת ריב עם רוחות או אנשי זאב אחרים אשר הגארו הטריד או העליב, או למניעת מלחמה בין להקות, ספטים ושבטים.

משמעות: אנשי הזאב שלא יקבלו התנצלות טקסית מוצלחת עלולים לפגוע ביחס שהם בעצמם מקבלים מגארו בכירים. רוחות תמיד יקבלו התנצלות מוצלחת.

ביצוע: מבצע הטקס יורד לקרקע על הבטן וזוחל קדימה. המבצע יכול גם לייבב וללקק את טפריו או ידיו. אם מבוצע בצורה מוצלחת, אולם, קידה פשוטה עם הראש יכולה להספיק. בנוסף, כדי להשלים את הטקס בהצלחה, על המבצע לתת מתנה קטנה לצד הנעלב או, אם מדובר על רוח, להחזיק חפץ שמזכיר את הרוח הנעלבת. כמו כן, כשמבצעים את הטקס מול רוח, נהוג להעניק לה מתנת נוסיס ובדרך כלל גם מנחה כלשהי. ככל שהרוח חזקה יותר, יש להעניק לה יותר נוסיס. בהיעדר הדברים האלו זכותה של הרוח לסרב לקבל את ההתנצלות. הקושי לביצוע תלוי בזעם של הצד הנעלב. ככל שהעלבון גדול יותר, ההצלחה בטקס צריכה להיות גדולה יותר.

ניתן לבקש מגארו אשר מכיר את הטקס להיות מעין מתווך ולבצע אותו עבור מישהו, להקה או ספט.

## טקס אבן הלעג (3 נק״ן)

אבן הלעג היא אבן שבה טמועה רוח של בושה, צער וכדומה. ספטים מסויימים מחזיקים אבן לעג קבועה אליה הגארו הנענש נגרר בעת הטקס, ואילו בספטים אחרים פשוט מטמיעים רוחות של לעג באבן קטנה כל פעם שהטקס יבוצע.

ביצוע: מוביל הטקס מעביר את אבן הלעג למשתתפים האחרים. כל משתתף בתורו, כשמקבל את האבן, מצייר עליה סמל של בוז או בושה בזמן שהוא מספר משהו מלגלג או מביך על הגארו הנענש. גליארדים אוהבים להיות יצירתיים במיוחד בטקס הזה. הגארו הנענש מוכרח לשבת ולהסתכל. הטקס יכול להמשיך כל הלילה, וככל שהזמן עובר הסיפורים הופכים לפוגעים יותר. כשהטקס תם, העונש אמנם נגמר, אך אנשי הזאב ימשיכו להזכיר בלחישה מאחורי הגב של הגארו הנענש את הסיפורים המוצלחים יותר של הטקס, דבר שפוגע בכבוד הנענש במשך עוד כמה זמן, לפעמים עד שהוא עושה מעשה שמחזיר את כבודו.

משמעות: הטקס פוגע בכבוד הגארו הנענש מול כל חבריו לספט.

## טקס הסָטִירָה (3 נק״ן)

זו גרסה "רצינית" יותר של טקס אבן הלעג.

ביצוע: טקס הסטירה הוא שיר, ריקוד או הצגה מיוחדת שנבנה ע"י פילודוקסים וגליארדים במטרה ללעוג על הגארו הנענש. הטקס תמיד מבוצע במפגש אנשי הזאב, כאשר הנענש יושב מול כל הספט וצופה כשהמשתתפים מביכים אותו מול כולם.

משמעות: בגלל חשיבותם של סיפורים בתרבות אנשי הזאב, הסטירה תיזכר לנצח, תעבור מדור לדור ותגרום למבוכה ממושכת לגארו הנענש (ואולי צאצאיו). גורים יזמזמו חלקים של שירי הטקס ומבוגרים לתמיד יזכרו סצנות ממנו כשיתיחסו אל או על הגארו נושא הסטירה. אף על פי שסיפורי הסטירה אמורים להישמר בין חברי הספט, רגבאשים וגליארדים ישמחו כמובן לספר אותם לכל גארו שיפגשו גם מחוץ לו.

## טקס הקול של התן (3 נק״ן)

כשהתנהגותו של הגארו מביישת לא רק אותו אלא גם את כל להקתו, ספטו או שבטו, ענישה ע"י טקס הקול של התן באה בחשבון.

ביצוע: מבצע הטקס נושף חפן של עפר או אפר על הגארו הנענש ואומר: "בגלל הפחדנות\גרגרנות\אנוכיות (...) שלך, הוכחת שיש לך דם התן. קולך יגלה את גזעך האמיתי!"

משמעות: קולו של הגארו הנענש משתנה לקול מעצבן וצורח, סוג של ייבבה נזלית חודרת שתפריע לכל האינטרקציות החברתיות שלו. המעניש יכול לסיים את העונש בכל זמן שהוא יחליט. ישנם סיפורים על גארו אשר איבדו את קולם באופן קבוע, ואחרים שקולם הוחזר רק אחרי שעשו מעשה גדול למען גאיה.

# עונש ע"י נידוי- דרגה 2

## טקס הנידוי (4 נק״ן)

טקס זה משמש לענישה במקרים של פשעים קלים יחסית, אם כי האפקט שלו עלול להיות הרסני ביותר בזמני מלחמה. טקס הנידוי מרחיק הגארו הנענש משבטו, ספטו ואפילו מלהקתו.

ביצוע: המשתתפים נעמדים במעגל מסביב לגארו שינודה (אם הוא נוכח) וכל אחד בתורו קורא פעם אחת אל גאיה, ופעם אחת אל אנשי הזאב הנוכחים את שמו של הגארו הנענש ואת המילים: "מכל ילדיה של גאיה, אין לי אח\ות כזה\ו". הדובר מסתובב ופונה החוצה למעגל (נותן את הגב אל הגארו הנענש), והולך. על הפילודוקס האחראי על הטקס להחליט מה משך תקופת הנידוי, אך הגארו הנענש לא מיודע על זה.

משמעות: הנידוי הוא לא בהכרח פיזי, אלא חברתי ונפשי, מה שלא הופך אותו לפחות קשה. לא בחברת הגארו. אנשי הזאב יתעלמו לגמרי מהגארו הנענש והוא יצטרך לדאוג לעצמו לכל הצרכים הבסיסיים, כולל הגנה. במצב של סכנת חיים בלבד, חבריו של הגארו או להקתו יבואו לעזרתו, אבל גם אז ישמרו לו טינה. אף על פי ששום פעולה תוקפנית לא נעשית כלפיו ישירות, ישנם סיפורים על אנשי זאב אשר פצעו גארו מנודה "בטעות"...

## טקס הזאב הבודד (4 נק״ן)

טקס זה מבטל את כל הקשרים של הגארו הנענש עם הספט, השבט ועם השושלת שלו. הזאב הבודד, או רונין, מגורש לגמרי ולתמיד מחברת הגארו. ללא הגנה מהלהקה או השבט, גארו כאלו בדרך כלל גומרים את ימיהם בדרך אלימה במיוחד, והרבה גארו יעדיפו למות מאשר להיות מגורשים בדרך זו. במקרים מעטים, הרונין יכול להמשיך לרוץ עם להקתו, עם זו תקבל אותו אחרי הטקס. הוא אמנם ימשיך לקבל כבוד ויוכל לעלות בדרגה, אבל בקצב איטי הרבה יותר מגארו אחרים. הרונין יוכל גם ללמוד מתנות חדשות מהרוחות. רק פשעים חמורים מאוד מצדיקים עונש מהסוג הזה, ובדרך כלל ההחלטה מתקבלת ע"י מועצה של בכירים.

ביצוע: במהלך הטקס עצמו, מוביל הטקס מוריד מהגארו את כל חפציו, מבטל את שמו, מוביל אותו לגבול הקיירן ומסובב את גבו אליו.

משמעות: ללא יללת אבל או פרידה, מהנקודה הזו הגארו פשוט מפסיק להתקיים בזכרונות הספט. אומרים שאפילו את כבודו של מוביל הטקס נפגע מביצוע הטקס, כמה שהוא חמור.

# עונש מוות- דרגה 3

## הצייד (5 נק״ן)

הצייד נקרא על מישהו שביצע פשע חמור מאוד אבל שנשאר לו מעט מכבודו.

ביצוע: כל אנשי הזאב אשר נבחרו להשתתף בצייד מציירים על גופם סמלים עתיקים שמסמנים אותם כחברים בלהקת הצייד. כל הגארו האחרים יפנו את הדרך ללהקת הצייד וחברי להקת הצייד רוכשים כבוד רב בעיניהם. מוביל הטקס נקרא אדון הצייד ותפקידו להנהיג את הלהקה בצייד.

משמעות: הצייד הוא בדיוק כמו שזה נשמע - הנענש ניצוד ונהרג ע"י הלהקה. ישנם סיפורים על גארו אשר היו צריכים להחליט בין להפר את מילתם או לבצע פשע חמור, החליטו על האופציה השנייה וניצודו, אבל הראו כזה אומץ במהלך הצייד שאפילו זכו בשם טוב לאחר מותם. אם הטקס נכשל (כלומר הלהקה לא מצליחה להשלים את משימתה), הגארו הנענש יחיה את שארית חיו כרונין.

## טקס המוות הכסוף (5 נק״ן)

רק טקס שיניה הנוקמות של גאיה יותר אכזרי מהטקס הזה. טקס כסף המוות שמור לגארו אשר הרג גארו אחר ללא פרובוקציה או קריאת תיגר חוקית, אלא ביצע רצח מחושב וקר כדי להשיג מטרה אישית כלשהי. לדוגמא, כשגארו רוצח גארו אחר בשביל לגנוב ממנו פטיש מסויים, או לעלות לשלטון וכו', הוא עלול להיענש בעזרת טקס כסף המוות.

ביצוע: מוביל הטקס מכריז על פשעיו של הגארו הנענש מול לפחות עוד שני גארו ורוחות. בזמן שהוא עושה זאת, הגארו הנענש מאבד את כל כוחותיו, ככה שהוא לא יכול לעשות כלום חוץ מלחכות בפחד למכת הקלייב שתהרוג אותו (בדרך כלל המכה ניתנת ע"י מוביל הטקס או חבר להקה של הגארו שנרצח).

משמעות: באפיסת כוחות מוחלטת ובפחד, הגארו מת מוות מביישת.

# עונש ע"י סילוק- דרגה 4

## שיניה הנוקמות של גאיה (6 נק״ן)

אולי הענישה הכי חמורה של הגארו, טקס זה שמור לבוגדים, אנשי זאב אשר נפלו לתולע או שגרמו, בגלל פחדנות, למוות של גארו רבים.

ביצוע: לפחות חמישה אנשי זאב נדרשים לביצוע הטקס. המשתתפים גוררים את הבוגד למקום על אדמה גסה וסלעים. מוביל הטקס דוקר את ידו עם ענף או אבן חדה בזמן שהוא אומר בקול רם את האשמות נגד הגארו הנענש. מוביל הטקס מורח אז את דמו על עיניו, אזניו ומצחו של הבוגד וזועק בצער וזעם. בזמן הזה, הבוגד לא יכול לברוח לאומברה. מהנקודה הזו והלאה, כל דבר השייך לגאיה אשר נוגע בבוגד הופך לכסף חד ופוצע אותו כל עוד המגע נמשך. האדמה מתחתיו פוצעת את רגליו ובסופו של דבר הבוגד מת ביסורים וכאב רב.

משמעות: שמו של הבוגד נמחק מכל הסיפורים ויצויין רק כקללה בעתיד. אף קרבן לא שורד את הטקס.

# דרגה 5

## טקס הזאב הגנוב (7 נק״ן)

טקס זה משמש לענישה של גארו אשר פשע נגד איש זאב אחר או בני הדם של הגארו.

ביצוע: מוביל הטקס גוזר קצת מפרוותו של הגארו הנענש, סוגר אותה בקופסה וקובר אותה באדמה. הקופסה לא יכולה להיפתח במשך הזמן שנקבע ע"י מוביל הטקס.

משמעות: הטקס מוריד מהגארו הנענש את כל זעמו, כך שהוא לא יכול לשנות צורה, להיות בפרנזי, לקבל נקודות זעם או להשתמש בהן לאף מטרה. משך העונש יהיה תלוי בכמה חמור הפשע. אם הקופסה מושמדת, הגארו הנענש עלול לאבד את זעמו, והזאב שבו, באופן קבוע.

## טקס קריעת הרעלה (7 נק״ן)

טקס זה משמש לענישה של בן אדם אשר פשע נגד הגארו או נגד גאיה.

ביצוע: מוביל הטקס משאיר שקית קטנה עם גללים בוערים וצמחים קרוב לקרבן בהיותו ישן (עד 3 מ' ממנו). בזמן שהוא מפעיל את הטקס, השקית בוערת. מוביל הטקס לא חייב להיות בקרבת המקום. כשהקרבן מתעורר, הרעלה הוסרה ממנו, ובמשך לילה שלם, הגארו יצודו אותו.

משמעות: הטקס מסיר את הרעלה מהקרבן וגורם לו לראות ולזכור את הגארו למשך לילה שלם בו אנשי הזאב צדים אותו. הוא לא מוגן ע"י אפקט הדליריום למשך הלילה הזה. הצייד לא חייב להסתיים במות הקרבן, אבל בני אדם אשר נשארים בחיים לרוב מאבדים את שפיותם ומעטים אלו אשר מחלימים מהחוויה הזו.